শিৱসাগৰৰ দিখৌমুখ ন-দিছিয়ালত দিখৌ নৈত শনিবাৰে সন্ধিয়া সংঘটিত ভয়ংকৰ পথ দুৰ্ঘটনাত গাড়ীসহ ডুব যোৱা একেটা পৰিয়ালৰ ৫ জনকৈ সদস্যক উদ্ধাৰৰ বাবে পুনৰ আজি অভিযান চলে।
আজি পুৱা ৯ বজাৰ পৰা দুৰ্ভগীয়া পৰিয়ালটো উদ্ধাৰৰ বাবে এছ ডি আৰ এফ আৰু এন ডি আৰ এফৰ দলে অভিযান আৰম্ভ কৰে।
আনহাতে স্থানীয় ৰাইজে পৰিয়ালটোৰ সদস্যকেইজনক উদ্ধাৰৰ ক্ষেত্ৰত এছ ডি আৰ এফ আৰু এন ডি আৰ এফৰ দলে চূড়ান্ত অৱহেলা কৰাৰ অভিযো উত্থাপন কৰিছে।
স্থানীয় ৰাইজৰ পৰা জানিব পৰা মতে শনিবাৰে নিশা সন্ধিয়া ৬-৩০ বজাতে দুৰ্ঘটনাত পতিত হোৱা পৰিয়ালটোক উদ্ধাৰৰ বাবে নিশা ১২ বজালৈকে পানীত নামিবলৈ সক্ষম নহ'ল। আনকি দলটোৱে লগত লৈ আহিছিল বিকল নাও।
পিছত নিশা পলমকৈ কিছু সময়ৰ বাবে উদ্ধাৰৰ বাবে অভিযান চলাইছিল যদিও নিশা বৰষুণ হোৱাৰ বাবে অভিযান স্থগিত ৰাখিব লগা হয়। ইফালে আজি পুৱা ৮ বজাৰ পৰা উদ্ধাৰ অভিযান চলোৱাৰ কথা আছিল যদিও ৯ বজাৰ পৰাহে উদ্ধাৰ অভিযনা আৰম্ভ কৰে। ফলত স্থানীয় ৰাইজ ক্ষুব্ধ হৈ পৰিছে।
উল্লেখযোগ্য যে শনিবাৰে নিশা সংঘটিত দুৰ্ঘটনাটোত একেটা পৰিয়ালৰ হৰেন বৰা (৫২ বছৰীয়া)ৰ পত্নী ফুনু বৰা (৪৮), জী চিম্পী বৰা (২১) আৰু মুনমী বৰা আৰু মাতৃ পণৌ বৰা (৮৬ বছৰীয়া) পতিত হৈছিল।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
